**Құстар**

**А.Қ.Аменова**

**Абай атындағы №2 қазақ орта мектебінің**

**мектепалды даярлық сынып жетекшісі**

**Сабақтың мақсаты: Білімділігі:** балалардың білім туралы білімдерін тиянақтау. Құстардың пайдасы туралы.

**Дамытушылығы:** танымдық қабілетін ойлау, сөйлеу қабілеттерін дамыту.

**Тәрбиелігі:** қарапайым сұрақтарға жауап беруге үйрету, құстарға қамқор болуға, қамқорлық жасауға тәрбиелеу.

**Типі:** оқушылардың жаңа білімді меңгеру сабағы.

**Түрі:** аралас сабақ.

**Әдіс – тәсілдері:** СТО технологиясының тәсілдері, түсіндіру, сұрақ – жауап, көрнекілік көрсету арқылы түсіндіру, ойын.

**Көрнекілік:** интерактивті тақта, түрлі – түсті суреттер, сөздіктер.

**Жоспар:**

***І.Ұйымдастыру кезеңі. Сабақтың барысы:***

**Ұйымдастыру кезеңі:**

а) Сәлемдесу, оқушыларды түгендеу, психологиялық дайындық.

ә) Сабаққа әзірлігін тексеру, оқу құралдарын дайындау.

Шаттық шеңбері:

Арайлап таң атты,

Алтын сәуле таратты.

Жарқырайды даламыз,

Жарқырайды күніміз.

Қайырлы таң қонақтар,

Қайырлы күн балалар!

**ІІ. Үй тапсырмасын тексеру.**

* Табиғат дегеніміз не?

Көзбен көр, сөзбен өр.

* Құстар дегеніміз не? (құстардың дыбыстарын естірту)

**ІІІ. Жаңа сабақ.**

Құстар – табиғат байлығы. Адам – табиғатсыз өмір сүре алмайды. Құстарда табиғаттың бір бөлігі. Елімізде 500 – ге жуық құстың түрлері бар. Олар табиғатты зиянкестерден қорғайды. Сондықтан оларды табиғат емшілері деп атаймыз. Құстар ұрпақ өрбітеді. Балаларын қанаттарымен жауларынан қорғайды. Құстар табиғатқа сән береді. Әр түрлі дыбыстарды әдемі дыбыстарымен әнге бөлеп тұрады.

**Құстар:** Үй құстары, дала құстары.

**Сұрақ – жауап айдары:**

* Үй құстары қандай?
* Дала құстары қандай?
* Қыстап қалатын құстар қандай?

**«Білгенге маржан»**

Құстардың пайдасы: жұмыртқа, мамығы,еті,зиянкестерді жояды, әдемі сайрайды.

Актер болып ойнайық. Құстар қалай дыбыстайды?

Тауық – қыт – қыттайды. Қарлығаш – шиқылдайды.

Қарға – қарқылдайды. Әтеш – ку- ка- ри - кук

Бұлбұл – сайрайды. Тырна – тыраулайды.

Торғай – шиқылдайды. Көгершін – шаңқылдайды.

Шағала – шаңқылдайды.

**Оқулықпен жұмыс: Санамақ:**

Бір - дегенім бүркіт Алты дегенім - аққу

Екі дегенім – ебелек Жеті дегенім - жапалақ

Үш дегенім – үйрек Сегіз дегенім - сауысқан

Төрт дегенім - торғай Тоғыз дегенім – тоқылдақ

Бес дегенім - бөдене Он дегенім – орман.

**Сұрақ – жауап:**

* Торғайдың балапаны ұясынан түсіп қалды. Сен не істер едің?
* Құстардың қарны ашты. Сен не істер едің?
* Осы құстар болмаса не болар еді?

**Суретпен жұмыс:**

«Тыңда, ұғын, түсіндір»

**І топ.** Үй құстарын жабыстыру.

**ІІ топ.** Құстың ұясын құрастыру.

**ІІІ топ.** Үй құсы мен дала құсын ажырату.

**Сергіту сәті:**

Тобықтай түйін (Мақал – мәтелдер, жаңылпаштар айту)

Қыс қыспаса, қыс па?

Құс ұшпаса, құс па?

Ала қарға қарға қонды,

Қара қарға жарға қонды.

Қара, қарға, қарғалар,

Қар үстінде жорғалар.

**Би: «Шөжелер».**

**ІV. Жаңа сабақты бекіту.**

Біз қамқоршы баламыз,

Құстарға ұя саламыз.

Жем су беріп қыс бойы,

Балапанын бағамыз.

**V. Қорытындылау,бағалау.**

**Ақмола обылысы.**

**Еңбекшілдер ауданы,**

**Степняк қаласы.**